Source: http://www.ziarulactualitatea.ro/punct-mare-lugojul-pe-locul-sase/
Timestamp: 2018-06-21 08:25:38+00:00

Document:
Punct mare, Lugojul pe locul şase | | Actualitatea Online
21 februarie 2018, 21:21 pm, Grega Denisa hotnews, social, sport, utile 0
CSM Lugoj: G. Bălae (13 p), N. Jakic (17 p), A. Cveticanin (13 p), I. Canea (6 p), A. Pintea (4 p), S. Dascălu, S. Shvanska (15 p), D. Roman (2 p), G. Popa (1 p), N.Preda (2 p), A. Panţiru, A. Rotaru (1 p) – libero. Antrenor: Valerijan Luka
CSM Târgovişte: D. Calotă (5 p), E. Fairs (14 p), L. Souza (24 p), M. Collar (10 p), A. Otasevic (10 p), A. Roşca (3 p), A. Trică (7 p), R. Breban-Marciu (14 p), D. Smith, L. Durr – libero. Antrenor: Guillermo Naranjo Fernandez
Au condus jocul: A. Prodana (Bucureşti), A. Savu (Cluj). Obs. FRV: V. Duşa (Zalău).
Statistică: Lugoj – total 96 puncte / 74 puncte directe (10 servicii, 54 atacuri, 10 blocaje cu punct); atacuri: 128 (42 % eficienţă)
Târgoviște – total 88 puncte / 87 p. directe (10 servicii, 61 atacuri, 16 blocaje cu punct); atacuri: 127 (48 % eficienţă)
Distribuţie impresionantă în lotul condus de un cuplu spaniol-grec de pe banca tehnică, perioadă dificilă pentru dâmboviţence, învinse pe teren propriu de Agroland într-o competiţie în care C.S.M. Târgovişte învinsese la Bucureşti liderul şi la Bacău pe Ştiinţa!
“Ciocolatele” Collar, Fairs şi Sousa – Ziegler, bine strunite de internaţionala Diana Calotă, au demonstrat nu o dată că pot dicta ritmul în orice partidă, având alături pe experimentatele Otasevic, Hroncekova, Trică şi Breban-Marciu, dar în special pe Lenka Durr, unul din cei mai valoroşi libero ai Diviziei A 1. Iar prezenţa lor în Lugoj putea fi una destul de simplă în condiţiile în care, pentru C.S.M., concentrarea maximă era pe deplasarea la Tg.Mureş, iar una din principalele realizatoare, Gabriela Bălae (care nu a făcut deplasarea la Bucureşti din motive medicale), nu era complet restabilită.
N-a fost deloc aşa, fiindcă alb-albastrele lugojene au simţit bine pulsul partidei, evoluând foarte bine primele două seturi şi punând pe tabelă un scor greu de anticipat. Şi, chiar dacă revenirea oaspetelor din actul trei a dat semnalul schimbării, până la mijlocul setului patru lugojencele au condus permanent, având şanse certe de reuşită. Moment în care, din păcate, s-a produs scoaterea din joc a sârboaicei Cveticanin, unul din pilonii echipei, pe fondul unei căderi de calciu care a scos-o definitiv din joc. Şi introducerea în teren a junioarei Alexandra Panţiru, o frumoasă speranţă a Lugojului. Care însă n-avea cum să menţină nivelul necesar în faţa unui adversar de asemenea calibru. Iar jocul a decurs, logic, spre victoria – ciuntită însă cu un punct, a Târgoviştei, rămasă cu două puncte în urma Timişoarei.
Din cuplul de jocuri Iaşi – Dinamo şi Lugoj – Târgovişte ce au avut loc în week-end, chiar dacă previziunile nu erau prea bune pentru sportivele gazdă, jocul combatantelor şi, în consecinţă, al rezultatelor au dat la final câştig de cauză colegelor Ionelei Canea, care au mărit ecartul faţă de bucureştence la două puncte. Ce pot fi decisive în condiţiile în care ultima etapă va consemna rezultate normale. O trupă a C.S.M.-ului favorită în deplasarea la Tg.Mureş (Medicina evoluează curajos pe propriul teren, dar forţa de joc a Lugojului este evident superioară) vis-à-vis de un Dinamo-Bacău în care oaspetele vin după un meci în care au trecut clar de campioană. Singurul impediment e că întâlnirea din Capitală are loc cu două zile mai târziu decât cea din Ardeal (raţiuni Digi Tv), dar normal ar fi ca rezultatul său să nu mai conteze. Şi să consemneze o nouă clasare foarte bună a voleiului pe plan intern, cu participare în Play-Off 2018. Să sperăm că aşa va fi. Jocul poate fi vizionat live text pe site-ul F.R.Volei sâmbătă, 24 februarie, orele 18.00.
C.S.M. Lugoj – CSM Târgoviște = 2 : 3 (26:24, 25:17, 15:25, 22:25, 7:15). Ca de obicei, trupele cu pretenţii au probleme mari în a trece de Lugoj în faţa susţinătorilor proprii. Iar marea surpriză a fost la un (mic) pas.
Agroland Timişoara – C.S.U. Medicina Tg. Mureş = 3 : 1 (25:18, 22:25, 25:11, 27:25). Uşor relaxate după marea victorie de la Târgovişte, gazdele au fost la un pas de a pierde un punct important în economia clasamentului exact când se aşteptau mai puţin. În faţa unui adversar tipic pentru pericolul pe care îl creează echipele care n-au ce pierde.
ACS Penicilina Iași – Dinamo Bucureşti = 3 : 2 (25:18, 25:18, 21:25, 19:25, 15:13). Meci dramatic în Copou, cu oaspetele revenind spectaculos după 0:2, insuficient pentru victorie şi pentru poziţia a şasea, cedată Lugojului în acest fel.
Universitatea NTT Data Cluj – C.S.M. Bucureşti = 0 : 3 (17:25, 16:25, 12:25). Fără emoţii, parcurs de mare regularitate al echipei cu cele mai mari investiţii în acest sezon, ce pare favorită la titlu.
Știința Bacău – C.S.M. Volei Alba Blaj = 3 : 1 (18:25, 25:20, 28:26, 25:16). Joc mai puţin reuşit al campioanei, departe de evoluţiile europene. De remarcat evoluţiile excelente ale Lorenei Ciocean, Georgianei Faleş, Denisei Rogojinaru şi nou venitei Dubravka Duric, ex-componentă a lotului blăjan. Puncte grele pierdute de oaspete, care se depărtează periculos de prima poziţie.
Clasament: 1. C.S.M. Bucureşti 48 p., 2. C.S.M. Volei Alba Blaj 42 p., 3. CSU Ştiinţa Bacău 38 p., 4. Agroland Timişoara 35 p, 5. C.S.M. Târgovişte 33 p., 6. CSM Lugoj 16 p, 7. Dinamo 14 p., 8. Penicilina Iaşi 11 p., 9. Universitatea NTT Data Cluj 11p., 10. CSU Medicina Tg.Mureş 7 p.
Etapa din week-end, a XVIII-a (24/26.02.):
CSU Medicina Tg. Mureş – CSM Lugoj (sâmbătă, 24 februarie, orele 18)
Agroland Timişoara – C.S.M. Volei Alba Blaj (duminică, 25 februarie)
C.S.M. Bucureşti – ACS Penicilina Iași (24 februarie)
CSM Târgoviște – Universitatea NTT Data Cluj (24 februarie)
Dinamo Buc. – Știința Bacău (luni, 26 februarie, ora 19.45, Digi Sport TV)

References: CSM 

CSM 
 CSM 
 CSM 
 CSM 

CSM